
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

63. számú előterjesztés

Alsónyék Község Önkormányzat Képviselő-testületének 2025. szeptember 29-én 
08.30 órakor megtartandó rendkívüli ülésére

Döntés Tájház felújítás I. ütem elnevezésű pályázat benyújtásáról


	
Előterjesztő:  Molnár István János polgármester

Készítette: Bozsolik Zoltán mb. városüzemeltetési irodavezető 

Törvényességi ellenőrzést végezte: Takaróné dr. Mihó Beatrix aljegyző

Pénzügyileg ellenőrizte: Keresztes Katalin pénzügyi irodavezető

Tisztelt Képviselő-testület!

A Népi Építészeti Program keretén belül 2025. augusztus 13-án újra elérhetővé vált a népi építészeti értékeinek megújulását támogató szakmai előkészítésre és épületfelújításra igényelhető támogatás. 

A program célja a Magyarország területén található, országos műemléki és helyi egyedi vagy területi védelem alatt álló népi építészeti emlékek állagmegóvása, részleges vagy teljes helyreállítása, valamint a hagyományos építési technikák megőrzése és újjáélesztése. A lehetőség a kiemelt kulturális értéket képviselő tájházak számára is nyitott.

A támogatás összege épület felújításra: minimum 500 ezer - maximum 20 millió Ft

A kérelmek benyújtási határideje: 2025. szeptember 29.

A támogatás mértéke önkormányzatok esetén a tevékenység megvalósítása során felmerülő összköltség legfeljebb 80%-a.

A hosszútávon tervezett felújítási munkák:
-a tetőszerkezet szükséges mértékű felújítását, a cserép fedés átrakását, 
-villamos hálózat kiépítését elektromos fűtőpanelek felszerelésével
-helyiségek festése
-nyílászárók felújítása
-padlóburkolat felújítása
-falvizesedés megszűntetése
-homlokzat felújítás.

A fentiek közül a tetőszerkezet szükséges mértékű I. ütemű felújítását, a cserép fedés átrakását, ereszcsatorna cseréjét javasoljuk megvalósításra. Ez az utcafronti épületrészen valósulna meg.

Tervezői költségbecslés került bekérésre a munkák megvalósítására, melynek összege bruttó 15.254.665,96,-Ft.
Ebből következően a támogatás összege 12.203.732,77,-Ft, önerő összege 3.050.933,19,-Ft.

Javasoljuk a támogatási kérelem benyújtását és a tető felújítás I. üteméhez szükséges 3.050.933,19,-Ft összegű saját forrás biztosítását.


H a t á r o z a t i    j a v a s l a t :

a Népi Építészeti Program pályázatban való részvételre

Alsónyék Község Önkormányzatának Képviselő-testülete, támogatja a Népi Építészeti Program pályázaton való részvételt az alábbiak szerint:
a) A projekt címe: Alsónyéki Tájház felújítás I. ütem
A projekt megvalósítási helyszínének pontos címe: 7148 Alsónyék, Fő utca 2. szám és 2. hrsz.

A projekt összes költsége: 15 254 665,96 Ft
A projekt teljes költségére vonatkozó önkormányzati önerő összege (saját forrás): 3 050 933,19 Ft
A támogatási kérelem benyújtásakor az igényelt támogatás összege: 12 203 732,77 Ft.

b) Az önkormányzat kötelezettséget vállal arra vonatkozóan, hogy az önkormányzati önerő összegét a 2026. évi költségvetésben elkülöníti.

c) Az önkormányzat kötelezettséget vállal arra vonatkozóan, hogy a támogatás elnyerése esetén a fentiekben részletezett fejlesztést megvalósítja.

d) Felhatalmazza a Bátaszéki Közös Önkormányzati Hivatal Aljegyzőjét az egyedi támogatási kérelem határidőn belüli benyújtására.

Határidő: 2025. szeptember 29.    
Felelős: Takaróné dr. Mihó Beatrix aljegyző
 	       (a támogatási kérelem benyújtásáért) 

Határozatról értesül: Bátaszéki KÖH Városüzemeltetési Iroda
                                  Bátaszéki KÖH Pénzügyi Iroda
                                  irattár
